recursal/SuperWikiNEXT-32B huggingface dataset:
**Tunisiankilpikonna** (*Testudo graeca nabeulensis*) on kannuskilpikonniin kuuluva maakilpikonna. Se kuvailtiin vuonna 1989 omana lajinaan *Testudo flavominimaralis* ja vuonna 1990 sen tieteelliseksi nimeksi vaihdettiin *Furculachelys nabeulensis*, mutta se on sittemmin luokiteltu espanjankilpikonnan alalajiksi.

Ulkonäkö
--------

Tunisiankilpikonnan pystyy tunnistamaan muun muassa kilpikonnan päälaen suomuista. Tunisiankilpikonnalla on silmien välissä päälaessa kolmiomainen joukko vaaleankeltaisia suomuja. Kilpikonnan raajoissa on yleensä myös muutamia tummia suomuja.

Tunisiankilpikonna on muihin kannuskilpikonniin nähden pienikokoinen. Urosten koko täysikasvuisena on noin 13 senttimetriä ja naaraiden 16 senttimetriä.
Tunisian maakilpikonnat ovat muihin maakilpikonna lajeihin nähden hoikempia. Tunisiankilpikonna ei talvehdi eikä siksi tarvitse ylimääräistä rasvaa.

Lemmikkinä
----------

Tunisiankilpikonna on suosittu lemmikki pienen kokonsa, värityksensä ja aktiivisuutensa vuoksi. Lajia tulee hoitaa hellävaraisemmin kuin muita maakilpikonnalajeja, eikä laji siksi sovellu lemmikiksi kokemattomalle omistajalle.
Laji on todella herkkä muiden maakilpikonnalajien bakteereille, eikä siksi tulisi asustaa samassa terraariossa muiden maakilpikonnalajien kanssa.

Laji vaattii riittävästi lämpöä ja oikeanlaisen elinympäristön. Tunisiankilpikonna asustaa luontaisesti trooppisella aavikkomaastolla, eikä talvehdi. On todettu että jos tunisiankilpikonna horrostaa vankeudessa, se tulee johtamaan kilpikonnan kuolemaan.*lähde?* Kilpikonna tarvitsee lämpimän ja hyvinvalaistun terraarion talvellakin. Ulkona kilpikonnaa voi pitää kesäisin, kun on riittävän lämmintä. Kilpikonnaa ei saa altistaa kylmälle, vedolle tai jatkuvalle kosteudelle.

Ruokavalio
----------

Tunisianmaakilpikonna syö ainoastaan kasviksia.
Vankeudessa elävälle maakilpikonnalle tulisi syöttää 80 % vihreitä kasviksia ja 20 % vihanneksia kuten tomaattia ja paprikaa. Ruuaksi kelpaavat suomalaiset rikkakasvit, voikukasta piharatamoon.*lähde?*

Katso myös
----------

* Espanjankilpikonna (*Testudo graeca*)

Lähteet
-------

1. ↑  Antoinette C. Van der Kyul, Donato LB Ballasina & Fokla Zorgdager: Mitochondrial haplotype diversity in the tortoise species *Testudo graeca* from North Africa and the Middle East.  *BMC Evolutionary Biology*, 2005, 5. vsk, nro 29. Artikkelin verkkoversio. Viitattu 30.4.2011.  (englanniksi)
2. ↑  Rhodin, Anders G.J.; Paul van Dijk, Peter; Inverson, John B.; Shaffer, H. Bradley: Turtles of the World, 2010 Update: Annotated Checklist of Taxonomy, Synonymy, Distribution and Conservation Status IUCN. Viitattu 30.4.2011. (englanniksi)


|  |  |  |  |  |  |  |  |
| --- | --- | --- | --- | --- | --- | --- | --- |
| 

| Taksonitunnisteet |
| --- |
|  |
| Testudo graeca nabeulensis | 
* Wikidata: Q1131182
* CoL: 7J4MV
* GBIF: 6156786
* ITIS: 949910
* NCBI: 372996

 |
|  |
| Testudo nabeulensis | 
* Wikidata: Q26936061
* IRMNG: 10645547

 |

 |
Kenraalimajuri, geodeetti Axel Edvard Bonsdorff (1891–1894).
**Axel Edvard Bonsdorff** (Аксель Робертович Бонсдорф 21. joulukuuta 1839 – 25. heinäkuuta 1919) oli suomalainen geodeetti ja kenraali. 

Axel Bonsdorff syntyi Haminassa, jossa hänen isänsä Nils Robert Bonsdorff (k. 1859), sittemmin Hartolan kirkkoherra, oli Haminan kadettikoulun matematiikan opettajana. Bonsdorff kävi itsekin Haminan kadettikoulun ja aloitti palvelusuransa Venäjän armeijassa aliluutnanttina Astrakanin krenatöörirykmentissä 1858. Hän suoritti vuosina 1860–62 Pietarin Tykistöakatemian ja vuosina 1866–70 Yleisesikunta-akatemian kurssin. Bonsdorff johti geodeettisia töitä mm. Turkestanissa ja perusti Tashkentiin tähtitieteellisen observatorion. Vuonna 1884 Bonsdorff siirrettiin johtamaan sotilastopografisia ja -geodeettisia töitä Suomeen. Tässä tehtävässä hän oli vuoteen 1903. Tämän jälkeen, vuosina 1904-1913, hän johti hanketta nimeltä *Venäjän läntisten raja-alueiden trigonometrinen mittaus*. Tuossa tehtävässä hänen alaisuutensa kuuluivat kaikki geodeettiset työt Venäjän länsirajan lähiseuduilla, Suomi mukaan lukien. Bonsdorff yleni sotilasarvoissa aina kenraalimajuriksi 1888 ja kenraaliluutnantiksi vuonna 1901. Kun hän erosi palveluksesta vuonna 1913, hänelle myönnettiin jalkaväenkenraalin arvo.

Bonsdorff julkaisi lukuisia tutkimuksia geodesiasta, tähtitieteestä ja pallotrigonometriasta; hän mm. johti venäläis-skandinaavisesta astemittauksesta maaellipsoidin vakiot ja selvitti Encken komeetan radan häiriöitä.  Suomen maantieteellisen seuran Fennia-aikauskirjassa hän julkaisi Suomen rannikon maankohoamista käsitteleviä tutkimuksia.

Axel Bonsdorffin isänisä oli teologian professori Jacob Bonsdorff (1763–1831). 

Axel Bonsdorff kuoli Hangossa 1919.

Lähteet
-------

1. 1 2 3  *Kansallinen Elämäkerrasto*. Porvoo: Werner Söderström Osakeyhtiö, 1927.
2. 1 2 3 4  Tor Carpelan (toim.): *Finsk biografisk handbok*. Helsingfors: G.W. Edlunds Förlag, 1903.
3. ↑  Gustav Elfving: *The History of Mathematics in Finland 1828–1918*. Helsinki: Societas Scientiarum Fennica, 1981. ISBN 951-653-098-2.
4. ↑  Strang, Jan: *Venäjän Suomi-kuva – Venäjä Suomen kartoittajana 1710–1942*. Sivut 135 & 138. Helsinki: Antiikki-Kirja, 2014. ISBN 978-951-98135-1-6.
5. ↑  Bonsdorff, Axel Edvard *kansallisbiografia.fi*. Viitattu 4.8.2015.


|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* VIAF

 |
|  |
| Kansalliset | 
* Saksa

 |
|  |
| Henkilöt | 
* Kansallisbiografia
* Uppslagsverket Finland
* Biografiasampo

 |

 |
**Australiansarvihai** (*Heterodontus portusjacksoni*) on alkeellinen hailaji, jota tavataan yksinomaan Australian ja Uuden-Seelannin rannikkovesissä aina 275 metrin syvyyteen asti. Se suosii erityisesti kivikkoisia pohjia, sillä se lepäilee mielellään suojaisassa kallionkolossa päivisin, yleensä lajitoveriensa seurassa.

Koko ja ulkonäkö
----------------

Australiansarvihai kasvaa noin 1,7 metrin mittaiseksi. Se on suuripäinen ja tylppäkuonoinen. Sieraimet ovat suuret, koska ruokailun aikana vedenotto tapahtuu niiden kautta. Rintaevät ovat isot ja leveät, ja selkäevät, joiden edessä on myrkkypiikit, ovat lähes samankokoiset. Heimon nimi juontuu rantaan ajautuneista piikeistä, joita on luultu sarviksi. Lajikohtaisia piirteitä ovat harmaanruskeaa ruumista koristavat ruskeat juovat.

Ravinto
-------

Ruokavalioon kuuluu kaloja, äyriäisiä, piikkinahkaisia ja muita kovakuorisia pohjaeläimiä, joita australiansarvihai etsii öisin pohjasta, tarttuu niihin pienillä etuhampaillaan ja murskaa litteillä takahampaillaan.

Australiansarvihain leuat

Lisääntyminen
-------------

Australiansarvihait lisääntyvät talvella tai varhain keväällä. Ne vaeltavat tätä varten pohjoisemmille vesille. Munat ovat noin seitsemän senttiä leveitä ja noin 15 senttiä pitkiä, korkkiruuvin muotoisia koteloita. Tämän oletetaan helpottavan niiden ankkuroimista kivien rakoihin. Munat ovat aluksi pehmeitä mutta kovettuvat pian. Poikasten kehittymiseen kuluu 10–12 vuotta. Kuoriutuessaan ne ovat noin 24 senttiä pitkiä ja täysin itsenäisiä. Kasvaminen sukukypsäksi vie koirailta 8–10 vuotta ja naarailta 11–14 vuotta.

Lähteet
-------

1. ↑  Simpfendorfer, C.: *Heterodontus portusjacksoni* *IUCN Red List of Threatened Species. Version 2013.1*.  2005. International Union for Conservation of Nature, IUCN, Iucnredlist.org. Viitattu 01.08.2013. (englanniksi)
2. ↑  Tieteen kuvalehti 5/2018: Hain muna kiertyy kiinni kallioon.  *5/2018 sivu 31*, .

Aiheesta muualla
----------------

* *Heterodontus portusjacksoni* (peilipalvelin) *FishBase*. Froese, R. & Pauly, D. (toim.). (englanniksi)

|  |  |  |  |  |  |  |  |
| --- | --- | --- | --- | --- | --- | --- | --- |
| 

| Taksonitunnisteet |
| --- |
|  |
| Heterodontus portusjacksoni | 
* Wikidata: Q1364894
* Wikispecies: Heterodontus portusjacksoni
* ADW: Heterodontus\_portusjacksoni
* AFD: Heterodontus\_portusjacksoni
* BOLD: 72587
* CoL: 6M4RL
* EoL: 46560135
* FishBase: 743
* GBIF: 5215675
* iNaturalist: 57810
* IRMNG: 10756087
* ITIS: 159798
* IUCN: 39334
* NCBI: 7793
* NZOR: ce825fcb-ea49-466f-9ed5-2ba64867b81a
* WoRMS: 276699

 |
|  |
| Squalus portusjacksoni | 
* Wikidata: Q109531600
* CoL: 6ZFQ7
* GBIF: 4288049
* ITIS: 159800

 |

 |
Malli ihmisen ornitiinitranskarbamylaasin rakenteesta
**Ornitiinitranskarbamylaasi** eli **ornitiinikarbamoyylitransferaasi** on entsyymi, joka osallistuu eläimillä ureakiertoon. Entsyymin substraatteja ovat ornitiini ja karbamoyylifosfaatti, ja sen tuotteina muodostuu sitrulliinia ja fosfaatti-ioneja. Ornitiinitranskarbamylaasin EC-numero on EC 2.1.3.3 ja CAS-numero 9001-69-8.

Bakteereilla ja kasveilla ornitiinitranskarbamylaasi osallistuu arginiiniaminohapon biosynteesiin.

Toiminta
--------

Nisäkkäiden ornitiinitranskarbamylaasi on rakenteeltaan trimeeri, eli se koostuu kolmesta alayksiköstä. Kussakin alayksikössä on sitoutumiskohtansa karbamoyylifosfaatille ja ornitiinille. Ihmisellä entsyymi on aktiivinen pääasiassa maksan mitokondrioissa.

Orniinitranskarbamylaasin katalysoiman reaktion ensimmäinen vaihe on nukleofiilinen asyylisubstituutio. Ornitiinin sivuketjun aminoryhmä toimii nukleofiilina ja hyökkää karbamoyylifosfaatin karbonyyliryhmään. Muodostuneessa tetraedrimäisessä välituotteessa tapahtuu varauksensiirtoja, joiden seurauksena fosfaatti-ionista tulee hyvä lähtevä ryhmä ja fosfaatti-ioni ja sitrulliini irtoavat entsyymistä. Eräät aminohapot, kuten norvaliini, leusiini ja α-aminovoihappo ovat ornitiinitransaminaasin inhibiittoreita.

Ornitiinitranskarbamylaasin katalysoiman reaktion mekanismi

Lähteet
-------

1. 1 2  EC 2.1.3.3 - ornithine carbamoyltransferase *BRENDA*. Viitattu 01.10.2011. (englanniksi)
2. 1 2 3  David B. Langley, Matthew D. Templeton, Barry A. Fields, Robin E. Mitchell & Charles A. Collyer: Mechanism of Inactivation of Ornithine Transcarbamoylase by Nδ-(N′-Sulfodiaminophosphinyl)-L-ornithine, a True Transition State Analogue?.  *The Journal of Biological Chemistry*, 2000, 275. vsk, s. 20012-20019. Artikkelin verkkoversio. Viitattu 1.10.2011.  (englanniksi)
3. ↑  Klaus Urich: *Comparative animal biochemistry*, s. 419. Springer, 1994. ISBN 978-3-540-57420-0. Kirja Googlen teoshaussa (viitattu 01.10.2011). (englanniksi)
4. ↑  John McMurry & Tadhg P. Begley: *The organic chemistry of biological pathways*, s. 230. Roberts and Company Publishers, 2005. ISBN 978-0974707716. Kirja Googlen teoshaussa (viitattu 01.10.2011). (englanniksi)

Aiheesta muualla
----------------

* Ornitiinitranskarbamylaasin puutos
**Skyss** on Norjassa Vestlandin läänissä toimiva joukkoliikennejärjestelmä. Se perustettiin vuoden 2008 alussa tuolloisen Hordalandin läänin joukkoliikennejärjestelmäksi. Kun Hordaland yhdistettiin Sognin ja Fjordanen läänin kanssa, jälkimmäisen Kringom-järjestelmä liitettiin Skyssiin. Skyssin tehtäviin kuuluvat muun muassa reittien ja aikataulujen suunnittelu, liikenteen kilpailuttaminen ja asiakasneuvonta. Varsinaisesta liikenteestä vastaavat yksityiset yritykset kilpailutusten kautta.

* Skyss-kortinlukijaSkyss-kortinlukija
* Skyss-lippuautomaatti Bergenin lentoasemallaSkyss-lippuautomaatti Bergenin lentoasemalla
* Bergenin raitiotieliikenne on osa Skyss-järjestelmääBergenin raitiotieliikenne on osa Skyss-järjestelmää

Lähteet
-------

1. ↑  Kven er Skyss *Skyss*. Viitattu 4.8.2023. (norjaksi)
2. ↑  Skyss *Bergen byleksikon*. Viitattu 4.8.2023. (norjaksi)

Aiheesta muualla
----------------

* Kuvia tai muita tiedostoja aiheesta **Skyss** Wikimedia Commonsissa

* Verkkosivut (norjaksi)
**Éric Abidal** (s. 11. heinäkuuta 1979 Lyon, Ranska) on ranskalainen jalkapalloilija, joka pelasi useita vuosia espanjalaisseura FC Barcelonassa. 186 senttimetriä pitkän Abidalin pelipaikka oli laitapuolustaja.

Ura
---

Abidal siirtyi Barcelonaan Lyonista 12 miljoonan siirtosummalla kesällä 2007. 30. Toukokuuta 2013 ilmoitettiin, että seura ei jatka Abidalin sopimusta. Lyonissa hän voitti Ranskan mestaruuden kolmesti vuosina 2005–2007 ja Ranskan supercupin vuonna 2005. Aikaisemmin hän on edustanut myös Monacoa ja Lilleä. Barcelonasta hän palasi Monacon joukkueeseen.

Ranskan maajoukkueessa Abidal debytoi vuonna 2004, ja hän kuului joukkueen kokoonpanoon muun muassa vuoden 2006 MM-kilpailuissa. Vuonna 2013 päättyneellä maajoukkueurallaan hän pelasi 67 maaottelua eikä tehnyt niissä yhtään maalia.

Saavutukset
-----------

* Ranskan pääsarjamestaruus: 2005, 2006, 2007
* Ranskan supercupin voitto: 2005
* La Liga: 2009, 2010, 2011
* Espanjan Cup: 2009
* Supercopa de España: 2009, 2010 ja 2011
* Mestarien liiga: 2009, 2011
* UEFA Super Cup: 2009, 2011
* Seurajoukkueiden maailmanmestaruus: 2009, 2011

Yksityiselämä
-------------

Abidal kääntyi muslimiksi mentyään algerialaisen vaimonsa kanssa naimisiin.

Lähteet
-------

1. ↑  Abidal sopimus päättyy Guardian. Viitattu 9.6.2013. (englanniksi)
2. 1 2  Pierrend, José Luis: France - Record International Players  17.7.2018. RSSSF. Viitattu 1.11.2018. (englanniksi)
3. ↑  Eric Abidal (Arkistoitu – Internet Archive) *fc.barcelona.com* Viitattu 31.3.2010 (englanniksi)[vanhentunut linkki]
4. ↑  Muslims Lead FC Barcelona in La Liga (Arkistoitu – Internet Archive) *islamonline.net* 26.7.2007 Viitattu 31.1.2010 (englanniksi)[vanhentunut linkki]

Aiheesta muualla
----------------

* Éric Abidalin tilastot Ligue 1:ssä
* Éric Abidalin tilastot Ranskan maajoukkueessa (Arkistoitu – Internet Archive)

  

Ranskan joukkue – Jalkapallon MM-kilpailut 2006
1 Landreau |
2 Boumsong |
3 Abidal |
4 Vieira |
5 Gallas |
6 Makélélé |
7 Malouda |
8 Dhorasoo |
9 Govou |
10 Zidane |
11 Wiltord |
12 Henry |
13 Silvestre |
14 Saha |
15 Thuram |
16 Barthez |
17 Givet |
18 Diarra |
19 Sagnol |
20 Trezeguet |
21 Chimbonda |
22 Ribéry |
23 Coupet |
Valmentaja Domenech

Ranskan joukkue – Jalkapallon EM-kilpailut 2008
1 Mandanda |
2 Boumsong |
3 Abidal |
4 Vieira |
5 Gallas |
6 Makélélé |
7 Malouda |
8 Anelka |
9 Benzema |
10 Govou |
11 Nasri |
12 Henry |
13 Evra |
14 Clerc |
15 Thuram |
16 Frey |
17 Squillaci |
18 Gomis |
19 Sagnol |
20 Toulalan |
21 Diarra |
22 Ribéry |
23 Coupet |
Valmentaja Domenech

Ranskan joukkue – Jalkapallon MM-kilpailut 2010
1 Lloris |
2 Sagna |
3 Abidal |
4 Réveillère |
5 Gallas |
6 Planus |
7 Ribéry |
8 Gourcuff |
9 Cissé |
10 Govou |
11 Gignac |
12 Henry |
13 Evra |
14 Toulalan |
15 Malouda |
16 Mandanda |
17 Squillaci |
18 Diarra |
19 Diaby |
20 Valbuena |
21 Anelka |
22 Clichy |
23 Carrasso |
Valmentaja Domenech



|  |  |  |  |  |  |  |  |
| --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* VIAF

 |
|  |
| Kansalliset | 
* Katalonia

 |

 |
**Dmytro Vasylovytš Pavlytško** (ukr. Дмитро Васильович Павличко; 28. syyskuuta 1929 Stopczatów, Stanisławówin voivodikunta, Puola – 29. tammikuuta 2023) oli ukrainalainen runoilija ja Ukrainan 1960- ja 1980-lukujen renessanssin ajan aktivisti. Myöhemmin hän toimi politiikassa. Hänen tyttärensä oli kriitikko, feministi Solomija Pavlytško.

Pavlytško valmistui 1953 Lvivin yliopiston kielitieteellisestä tiedekunnasta ja työskenteli *Žovten*-lehdessä. Hän oli 1971–1978 *Vsesvitin* päätoimittaja. Hän aloitti 1986 Neuvostoliiton kirjailijaliiton sihteerinä ja vuonna 1988 Ukrainan kirjailijaliiton sihteerinä. Hän oli 1989–1990 Ševtšenkon ukrainan kielen seuran puheenjohtaja. Hänet valittiin 1990 Ukrainan korkeimpaan neuvostoon Verh’ovna Radaan, ja hän toimi ulkoasiain komission puheenjohtajana. Hän oli edustajana Ukrainan korkeimmassa neuvostossa vuoteen 1999 ja uudestaan 2005–2006. Vuosina 2006–2011 hän oli Ukrainan ulkomaankoordinaationeuvoston puheenjohtaja.

Pavlytško julkaisi runokokoelmia ja kirjallisuuskritiikkikokoelmia. Hän kirjoitti myös elokuvakäsikirjoituksia ja lastenkirjallisuutta. Hän kääni kirjallisuutta ukrainaksi, esimerkiksi José Martía, Hristo Botevia, Pavol Országh Hviezdoslavia ja William Shakespearea. Pavlytškon runoja on kehuttu muun muassa niiden sanastollisesta rikkaudesta ja hienostuneesta kielestä. Hän toimi 1980-luvun lopulta alkaen ukrainalaisen kulttuurin ja ukrainan kielen edistämiseksi ja vastusti venäläistämistä.

Lähteet
-------

1. ↑  Павличко, Дмитро Васильович *Велика українська енциклопедія*. Viitattu 23.5.2023. (ukrainaksi)
2. ↑  Dmytro Pavlychko, famous Ukrainian poet, co-author of country's sovereignty declaration, dies at 93  29.1.2023. Kyiv Independent. Viitattu 30.1.2023. (englanniksi)
3. 1 2 3  Ivan Koshelivets: Pavlychko, Dmytro *Internet Encyclopedia of Ukraine*.  2014.  (englanniksi)

Aiheesta muualla
----------------

* Kuvia tai muita tiedostoja aiheesta **Dmytro Pavlytško** Wikimedia Commonsissa

|  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF

 |
|  |
| Kansalliset | 
* Saksa
* Yhdysvallat
* Tšekki
* Kroatia
* Alankomaat
* Puola

 |
|  |
| Tieteilijät | 
* CiNii

 |
|  |
| Taiteenala | 
* MusicBrainz

 |
|  |
| Muut | 
* Europeana
* IdRef

 |

 |
Vera Tšaplina ja Kinuli-leijona Moskovan eläintarhassa vuonna 1936.
**Vera Vasiljevna Tšaplina** (ven. Вера Васильевна Чаплина, 24. huhtikuuta 1908 Moskova – 19. joulukuuta 1994 Moskova) oli venäläinen lastenkirjailija.

Vera Tšaplina syntyi aatelisperheeseen. Venäjän sisällissodan aikana hän joutui lastenkotiin Taškentiin, josta äiti löysi hänet ja vei takaisin Moskovaan. Tšaplina työskenteli Moskovan eläintarhassa vuodesta 1924. Hän kasvatti yhteisasunnossaan kuuluisaksi tulleen Kinuli-leijonan.

Tšaplina alkoi kirjoittaa eläinaiheisia kertomuksia ja julkaisi useita suosittuja kirjoja. Hänet hyväksyttiin Neuvostoliiton kirjailijaliiton jäseneksi vuonna 1950. Myöhemmin kirjailija siirtyi eksoottisista eläimistä kuvaamaan lähiseudun luontoa.

Suomennettuja teoksia
---------------------

* *Oravat muuttavat* (*Lesnyje putešestvenniki*). Suom. Anita Ronkainen. Helsinki: Kansankulttuuri, 1978.
* *Orlik*. Suom. M. Suikkanen. Petroskoi: Karjalan ASNT:n valtion kustannusliike, 1957.

Lähteet
-------

1. 1 2 3  Tšaplina Vera Vasiljevna *Bibliogid*. Viitattu 26.3.2021.

Aiheesta muualla
----------------

* Kristina Safonova. *‘Why didn’t you show me the lion?’ The forgotten story of Vera Chaplina — the Moscow zookeeper who raised a lion in her communal apartment* – Meduza (23.03.2021)

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* ISNI
* VIAF

 |
|  |
| Kansalliset | 
* Ranska
* BnF data
* Saksa
* Yhdysvallat
* Latvia
* Japani
* Tšekki
* Puola
* Venäjä

 |
|  |
| Muut | 
* IdRef

 |

 |
**Ingrid Susanna Angéus Kuoljok** (12. heinäkuuta 1939 Jokimukka, Ruotsi – 28. lokakuuta 2009 Östhammar, Ruotsi) oli ruotsinsaamelainen kielentutkija ja eräs tärkeimmistä luulajansaamen kielen puolestapuhujista.

Työura
------

Ensimmäiset oppimateriaalit äidinkielellään luulajansaamella hän tuotti 1970-luvulla ja toimi opettajana yliopistotason saamen kielen kursseilla. 1980-luvulla hän toimi yliopistonlehtorina Uppsalan yliopistossa ja saamenkielisten kokoelmien arkistonhoitajana Uumajan murre-, paikannimi- ja muistitietoarkistossa. Vuonna 1997 hän väitteli Uppsalan yliopistossa luulajansaamen kieliopista.

Suuriin käännöstöihin hän osallistui, kun Uusi testamentti käännettiin 2003 uudestaan luulajansaamen kielelle. Virsikirja ja koraalikirja luulajansaameksi valmistuivat 2005 ja 2006.

Vuodesta 1995 hän toimi jäsenenä Euroopan alueellisten tai vähemmistökielten peruskirjan toteutusta Ruotsissa valmistelleessa komiteassa ja sai aikaan että myös eteläsaamen ja uumajansaamen kielet tulivat julkisen tuen piiriin.

Palkintoja
----------

Hän sai vuonna 2008 Saamelaisneuvoston kunniapalkinnon.

Julkaisuja
----------

* *Sámij staplade : låhkåmbiehke K.B. Wiklunda girjes - Lärobok i lapska språket av K.B. Wiklund.* Uusi laitos 1978 ja 1981.
* *Bágo rájdon : skrivövningar i lulesamiska*, 1984 ja 1988.
* *Nominalavledningar på ahka i lulesamiskan*, 1997.
* *Giellaj hilá* (Karin Tuoljan ja Annelie Korakin kanssa). Luulajansaamen kielioppi, 1999.
* *Ådå Testamennta* (Olavi Korhosen ja Läster Wikströmin kanssa). Uusi testamentti, 2000.
* *Lulesamiska : ett hotat minoritetsspråk i Skandinavien*, 2003.

Lähteet
-------

1. 1 2 3 4  Korhonen, Olavi: Minnesord: Susanna Angéus Kuoljok *Norbottens Kuriren*.  9.12.2009. Viitattu 5.4.2021. [vanhentunut linkki]
2. ↑  Guttorm, Susanna: NRK: Ole Henrik Maggai Sámiráđi gudnebálkkašupmi  10.2.2017. Yle Sápmi. Viitattu 9.4.2021. (pohjoissaameksi)


|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* ISNI
* VIAF

 |
|  |
| Kansalliset | 
* Norja
* Ranska
* BnF data
* Yhdysvallat
* Alankomaat
* Ruotsi

 |
|  |
| Muut | 
* IdRef

 |

 |

Käännös suomeksiKäännös suomeksi Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.   
Alkuperäinen artikkeli: sv:Susanna Angéus Kuoljok
Chelsea Handler vuonna 2016
**Chelsea Joy Handler** (s. 25. helmikuuta 1975 Livingston, New Jersey) on yhdysvaltalainen koomikko, näyttelijä ja kirjailija.

Ura
---

Hän aloitti koomikon uransa vuosituhannen vaihteessa. Vuonna 2006 hän tähditti omaa talkshow'ta E!-kanavalla nimeltä *The Chelsea Handler Show*, jota tehtiin kaksi kautta. Tämän jälkeen hän tähditti E!-kanavalla talkshowta *Chelsea Lately*, jota tehtiin aina vuoteen 2014 asti. Tämän jälkeen hän teki kaksi kautta Chelsea nimistä talkshow'ta Netflixille. Netflix myös julkaisi hänen neliosaisen *Chelsea does* dokumenttisarjansa. Vuonna 2019 Netflix julkaisi hänen dokumenttinsa *Hello, Privilege. It's Me, Chelsea*. Hän on tehnyt myös kaksi Stand up-specialia; *Uganda Be Kidding Me* (2014, Netflix) ja *Chelsea Handler: Evolution* (2020, HBO Max). 

Hän on kirjoittanut kuusi kirjaa. Kaikki kirjat ovat päätyneet New York Timesin bestsellerlistalle.

Kirjat
------

* *My Horizontal Life: A Collection of One-Night Stands* (2005) (suomennettu nimellä *Elämäni vaakatasossa : yhden yön juttuja*)
* *Are You There, Vodka? It's Me, Chelsea* (2008)
* *Chelsea Chelsea Bang Bang* (2010)
* *Lies That Chelsea Handler Told Me* (2011)
* *Uganda Be Kidding* (2014)
* *Life Will Be the Death of Me:. .. and you too!* (2019)

Yksityiselämä
-------------

Hänen isänsä oli juutalainen ja äitinsä saksalaissyntyinen. Hänet kasvatettiin juutalaiseksi.

Lähteet
-------

1. ↑  United Talent: Chelsea Handler (Arkistoitu – Internet Archive)
2. ↑  Variety: Chelsea Handler Sets First Stand Up Special in Six Years at HBO Max
3. ↑  Glamour: Chelsea Handler’s Favorite Things
4. ↑   Huffington Post: Chelsea Handler Gets Emotional On 'Who Do You Think You Are?'
5. ↑  Chelsea Handler faces family ties to nazis

Aiheesta muualla
----------------

* Viralliset kotisivut
* Viralliset Instragram-sivut

Käännös suomeksiKäännös suomeksi Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.   
Alkuperäinen artikkeli: en:Chelsea Handler 

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF

 |
|  |
| Kansalliset | 
* Ranska
* BnF data
* Saksa
* Yhdysvallat
* Tšekki
* Korea

 |
|  |
| Henkilöt | 
* Elonet

 |
|  |
| Muut | 
* Europeana

 |

 |
**Xevious** (jap. ゼビウス, *Zebiusu*) on Namcon vuonna 1982 julkaisema kolikkopeli. Pohjois-Amerikassa pelin levittäjänä toimi Atari. Pelin ohjelmoija on Masanobu Endō. *Xevious* käyttää Galagan laitteistoalustaa.

Pelin kulku
-----------

Pelaaja käyttää kahdeksaan suuntaan ohjaavaa joystickia ohjatakseen Solvalou-nimistä alusta, joka on varustettu eteenpäin ampuvalla *Zapper*-tulituksella ilmakohteita varten, ja erillistä pomminäppäintä maakohteita varten. Peli sijoittuu Etelä-Amerikkaan Peruun. Pelin maastona on käytetty metsiä, lentokenttiä, merta, armeijan asemia ja Nazca-linjoja.

Pelin kartassa on 16 aluetta, joiden läpäisyn jälkeen peli hyppää takaisin alueelle 7. Solvalou menee jatkuvasti eteenpäin maaston vaihtuessa ja kaikkien maaston kohteiden yli voi lentää vapaasti. Jos pelaaja menettää elämän, peli jatkuu normaalisti alueen alusta. Jos pelaaja on läpäissyt vähintään 70% alueesta, hän siirtyy suoraan seuraavaan alueeseen. Pelaajan on myös mahdollista edetä pelissä ampumatta mitään ilma- tai maakohteista.

Kuvakaappaus pelistä.

Historia
--------

*Xevious* oli ensimmäisiä pystysuuntaan vieriviä ampumispelejä ja vaikutti tulevaisuudessa voimakkaasti tämän genren peleihin. Grafiikka oli mullistavaa aikanaan ja pelin viholliset oli renderoitu erittäin teräväpiirtoisesti ja niiden luomisessa oli käytetty huolellisesti varjoja ja harmaan eri sävyjä. 

Xevious oli myös ensimmäisiä pelejä, jossa oli mahdollista ampua esiin piilossa olevia S-lippuja, joita käytettiin ensimmäisenä *Namcon* Rally-X-pelissä. S-lippu oli piilotettu neljään eri kohtaan pelissä, ja sen yli lentäminen antoi pelaajalle lisäelämän. *Xevious* oli myös ensimmäinen kolikkopeli, jolla oli Yhdysvalloissa mainos valtakunnallisessa televisiossa. Atarin mainoslause Englanniksi oli "Are you devious enough to beat Xevious?"

Muusikot Haruomi Hosono (Yellow Magic Orchestra) and Keisuke Kuwata (Southern All Stars) olivat suuria *Xevious*in ystäviä ja *Hosono* teki albumin Namco-videopeleistä, jossa *Xevious* oli pääteemana. 

Namco Museum DS:n mukaan pelistä on tehty myös kolmiosainen novelli "Fardraut".

Vastaanotto
-----------

Yhdysvalloissa *Xevious* sai melko keskinkertaisen vastaanoton, mutta peli oli valtava kulttihitti Japanissa.

Mikrobitin Niko Nirvi antoi pelin kotitietokonekäännökselle (tarkkaa alustaa määrittelemättä) neljä tähteä viidestä. Saman lehden Jukka Tapanimäki antoi myöhemmin NES-versiolle 68 pistettä sadasta.

Lähteet
-------

1. ↑  Mikrobitti 2/1987, sivu 74
2. ↑  Mikrobitti 3/1991, pelikonsoliliite

Aiheesta muualla
----------------

* *Xevious* Killer List of Videogamesissä (englanniksi)
* *Xevious* Arcade History -sivustolla (englanniksi)
* *Xevious* MobyGamesissa (englanniksi)
* *Xevious* SpectrumComputing.co.uk -sivustolla (englanniksi)
* Xevious MAWS Xevious info
* *Xevious* Hardcore Gaming 101 -sivustolla (englanniksi)
**Shohimardon** (myös *Shahimardan*, *Shakhimardan*, *Sachimardan* tai *Shah-i-Mardan*) (ven. Шахимардан) (pers. ‏شاه مردان‎) on kylä Ferganan laaksossa, Ferganan alueella, Uzbekistanissa. Shohimardon on Uzbekistanin eksklaavi, sillä se on kokonaan Kirgisian ympäröimä. Pinta-alaa kaupungilla on 90 neliökilometriä. Asukkaita siellä oli vuonna 1993 5 100, joista 91 prosenttia oli uzbekkeja ja 9 % kirgiisejä. Shohimardon sijaitsee 55 kilometriä etelään uzbekistanilaisesta Ferganan kaupungista, 1 500 metrin korkeudella merenpinnasta, Alay-vuorilla. Shohimardonin alueella virtaa kaksi vuoristojokea: Kok-su ja Ok-su, jotka yhdistyvät Shakhimardansay-joeksi.

Shohimardon on kuulunut Uzbekistanille vuodesta 1930 lähtien.

Shohimardon tunnetaan paikkana, jossa Ali ibn Abi Talib, profeetta Muhammadin vävy ja serkku kertoman mukaan vieraili. Ali ibn Abi Talib oli neljäs kalifi. Yksi hänen seitsemästä haudastaan sijaitsee mahdollisesti Shohimardonin alueella. 1920-luvulla Shohimardonin keskustassa oli Ali ibn Abi Talibin moskeija ja mausoleumi. Neuvostokaudella nämä kuitenkin tuhottiin. Uzbekistanin itsenäistyttyä uudelleen vuonna 1993, rakennettiin mausoleumi uudelleen samaan paikkaan. Rakennuksen ulkokuori on samanmuotoinen, kuin 1920-luvun mausoleuminkin.

Aikoinaan Shohimardon on tunnettu myös nimellä *Khamza-Abad* runoilija Khamza Khahimzade Niyazin kunniaksi. Maaliskuussa 1929 hänet tapettiin 40 vuoden iässä Shohimardonissa. 1960-luvulla Khamza Khahimzade Niyazin kunniaksi rakennettiin museo ja mausoleumi. Vuonna 1989 tuli kuluneeksi 100 vuotta Khamza Khahimzade Niyazin syntymästä ja sen kunniaksi rakennettiin uusi museo.

Seitsemän kilometriä kaakkoon Shohimardonista, 1 724 metrin korkeudella merenpinnasta sijaitsee Kurban-Kul-järvi (myös Kullikubon). Se syntyi vuonna 1766 suuren maanjäristysten sarjan seurauksena. Pituutta järvellä on 170 metriä, leveyttä 60 metriä ja syvyyttä 5–10 metriä.

Lähteet
-------

1. ↑  Shakhimardan Discovery Central Asia.  Arkistoitu 21.8.2008. Viitattu 16.8.2008. (englanniksi)
2. 1 2 3  Uzbekistan Jan S. Krogh's GeoSite. Viitattu 16.8.2008. (englanniksi)
3. 1 2 3 4 5 6  Shakhimardan fdculture.com.  Arkistoitu 24.3.2009. Viitattu 16.8.2008. (englanniksi)
4. ↑  Uzbekistan sights - Ferghana Valley Asia Adventures. Viitattu 16.8.2008. (englanniksi)[vanhentunut linkki]

Aiheesta muualla
----------------

* Fdculture.com: Shakhimardan (Arkistoitu – Internet Archive) (englanniksi)
* *Discovery Central Asia* – Shakhimardan (Arkistoitu – Internet Archive) (englanniksi)
Tuorsniemen lasitehtaan valmistama vihreä pikari 1700-luvulta.
**Tuorsniemen lasitehdas** toimi Porin Tuorsniemellä 1781–1868. Tehtaan perusti Porin pormestari, kauppaneuvos Lars Sacklén (1724–1795). 

Tehdas valmisti korkealaatuista ikkunalasia sekä jonkin verran pulloja ja erilaista vihreää talouslasia.

Tehtaan toiminta alkoi hiljentyä jo Sacklènin kuoleman jälkeen. Tehtaan yhteyteen rakennettiin myös viinapolttimo jonka tuotanto oli suurimmillaan 1840-luvun lopulla. Lasitehtaan toiminta päättyi lopullisesti 1868 kun sen silloinen omistaja teki vararikon.

Lähteet
-------

* Suomen lasitehtaat (Arkistoitu – Internet Archive)
* SK tulee ulos-blogi 10.7.2007: Nykyisyys on menneisyyttä

Aiheesta muualla
----------------

* Annala, Vilho: *Suomen lasiteollisuus 1681–1931. I osa. Ruotsin vallan aika 1681–1809*, s. 64–72. Helsinki: Otava, 1931.
* Annala, Vilho: *Suomen lasiteollisuus vuodesta 1681 nykyaikaan. II osa. Kehitys vuoden 1809 jälkeen. Ensimmäinen nide*, s. 97–109. Helsinki: Suomen lasiteollisuusliitto, 1948.
**Selma Guðmundsdóttir** (s. 26. lokakuuta 1950) on islantilainen pianisti. Hän aloitti musiikkiopintonsa Ísafjörðurissa ja valmistui Reykjavíkin musiikkikorkeakoulusta. Hän jatkoi opintojaan Hans Leygrafin johdolla Salzburgin Mozarteumissa ja Saksan valtion stipendillä Hannoverin musiikkiakatemiassa. Muissa maissa Selma osallistui kursseille, joita pitivät muiden muassa Pierre Sancan Ranskassa ja František Rauch Tšekkoslovakiassa. Selma asui viiden vuoden ajan Tukholmassa.

Selma on esiintynyt kansainvälisesti soolokonserteissa ja soittanut sellaisten orkestereiden kuin Islannin ja Trondheimin sinfoniaorkesterien kanssa. Reykjavíkin kamariorkesterin kanssa hän on esiintynyt monissa yhteyksissä, kuten Bergenin taidefestivaalilla ja Ison-Britannian-kiertueella. Selman säännöllinen yhteistyökumppani on ollut vuodesta 1986 viulisti Sigrún Eðvaldsdóttir; duo on esiintynyt esimerkiksi Helsingissä, Saksassa, Liettuassa, Skotlannissa, New Yorkin Carnegie Hallissa ja kesällä 2011 kahdeksassa Kiinan kaupungissa. Muita yhteistyökumppaneitta ovat olleet huilisti Áshildur Haraldsdóttir, viulisti Laufeyja Sigurðardóttir, sellisti Gunnar Kvaran ja pianisti Albert Mamrijev.

Selma on lehtori Reykjavíkin musiikkikorkeakoulussa ja on lisäksi luennoinut Islannin taideyliopistossa. Hän oli mukana perustamassa Islannin Richard Wagner -seuraa vuonna 1995 ja aloitti tällöin toimimisen sen puheenjohtajana. Hänen 40-vuotisen uransa kunniaksi julkaistiin vuonna 2018 hänen soittoaan sisältävä levypaketti *Quo vadis?*.

Lähteet
-------

1. 1 2 3  ÍSMÚS: Selma Guðmundsdóttir
2. ↑  Penninn Eymundsson: Selma Guðmundsdóttir (Arkistoitu – Internet Archive)
**Skutarijärvi** (alb. *Liqeni i Shkodrës*, montenegroksi Скадарско језеро, *Skadarsko jezero*), on Balkanin suurin järvi. Montenegron ja Albanian rajalla sijaitseva järvi on nimetty Pohjois-Albaniassa järven rannalla sijaitsevan Skutarin kaupungin (alb. *Shkodër*) mukaan. Historiallisesti järvi oli osa Adrianmerta.

Skutarijärven pinta on vain kuusi metriä merenpinnan yläpuolella ja sen pinta-ala vaihtelee 390 km² ja 530 km² välillä. Syvimmillään järvi on 44 metriä syvä. Järven länsi- ja lounaispuolella on jyrkkiä vuoria. Sen itäpuolella puolestaan on tasankoja ja soita. Järvestä kaksi kolmannesta sijaitsee Montenegron puolella. Järven laskujoki on Albanian ja Montenegron rajajoki Bojana, joka on 41 kilometrin pituinen ja virtaa Skutarijärven eteläosista Adrianmereen.

Montenegron puoleisesta osasta tehtiin vuonna 1983 kansallispuisto, jossa tavataan muun muassa Euroopassa harvinaisia pelikaaneja. Alue on myös Ramsarin sopimuksen piirissä. Järven pohjoispuolella oleva suo on lintujen suosima alue. Yleensäkin kansallispuiston alue on suurimpia lintujen pesimäalueita Euroopassa ja alueella esiintyy 270 lintulajia. Järvessä elää monenlaisia nilviäisiä, kuten useita kotoperäisiä kotilolajeja. Skutarijärven pohjan alla on karstilähteitä, joista järveen pulppuaa vettä. Tämä veden pulppuaminen lähteistä tapahtuu toisinaan vesisuihkuina ja lähteiden ympärillä esiintyy joskus kylmiä vesipyörteitä.

Järven sijainti kartalla

Lähteet
-------

1. 1 2 3 4  Lake Scutari *britannica.com*. Encyclopædia Britannica. Viitattu 3.8.2021. (englanniksi)
2. ↑  Justin Kavanagh: "Skadarsko jezero", *Pohjois- ja Itä-Euroopan kansallispuistot*, s. 231. Suomentanut Jarkko Iisakka, Lauri Sallamo, Heidi Tihveräinen. Helsinki: Tammi, 2022. ISBN 978-952-04-4495-2.

Aiheesta muualla
----------------

* Kuvia tai muita tiedostoja aiheesta **Skutarijärvi** Wikimedia Commonsissa

* Skadar Lake (Skadar/Scadar/Scutari Lake) (Arkistoitu – Internet Archive) Montenegro tourist info pages. (englanniksi)
* Skadarsko jezero (Arkistoitu – Internet Archive) (mm. paljon kuvia) (serbiaksi)
* Skadar/Skhorda Lake (Arkistoitu – Internet Archive) Transboundary cooperation Through the Management of Sahred Natural Resources.
* Dragan Simic: A Report from birdtours.co.uk. (Lintubongausmahdollisuuksista järvellä) (englanniksi)

Järvi Montenegron puolelta luoteesta nähtynä.
**Chase Kalisz** (s. 7. maaliskuuta 1994) on yhdysvaltalainen uimari, joka on erikoistunut sekauintiin. Hän on olympiavoittaja ja kaksinkertainen maailmanmestari. Hän on pituudeltaan 193-senttimetrinen.

Kalisz pyrki Yhdysvaltain olympiajoukkueeseen ensimmäisen kerran vuonna 2012 mutta ei päässyt mukaan sijoituttuaan maan olympiakarsinnoissa 200 metrin sekauinnissa viidenneksi ja 400 metrin sekauinnissa kuudenneksi. Vuonna 2013 hän voitti ensimmäisen Yhdysvaltain-mestaruutensa 400 metrin sekauinnissa ja saavutti Barcelonan MM-kilpailuissa tuossa lajissa hopeaa. Vuoden 2014 saavutuksiin kuului 400 metrin sekauinnin pronssi Tyynenmeren-mestaruuskilpailuissa. Vuonna 2015 hän saavutti MM-pronssia 400 metrin sekauinnissa Kazanissa. Kalisz voitti vuonna 2016 edelleen 400 metrin sekauinnissa Yhdysvaltain olympiakarsinnat ja saavutti Rio de Janeiron olympialaisissa hopeaa.

Vuonna 2017 Kalisz voitti Yhdysvaltain-mestaruuden 200 ja 400 metrin sekauinnissa ja sijoittui 200 metrin perhosuinnissakin pronssille. Budapestin MM-kilpailuissa hän voitti kultaa molemmilla sekauintimatkoilla. Hän uusi molempien sekauintimatkojen kansallisen mestaruutensa vuonna 2018 ja voitti kaksi kultaa myös Tyynenmeren-mestaruuskilpailuissa. Gwangjun MM-kilpailuissa 2019 hän saavutti pronssia 200 metrin sekauinnissa mutta jäi pidemmällä matkalla kymmenenneksi. Vuodelle 2021 siirrettyjen Tokion olympialaisten kansallisissa karsinnoissa hän voitti 400 metriä ja sijoittui lyhyemmällä matkalla toiseksi. Tokiossa hän voitti olympiakultaa 400 metrillä; hän ui ajan 4.09,42 ja voitti hopealle sijoittuneen maanmiehensä Jay Litherlandin 0,86 sekunnilla. Budapestin MM-kilpailuissa 2022 hän saavutti 400 metrin sekauinnissa pronssia ja oli 200 metrillä neljäs.

Kaliszin pitkän radan ennätys 200 metrin sekauinnissa on Tyynenmeren-mestaruuskilpailuissa 2018 uitu 1.55,40 ja 400 metrin sekauinnissa 4.05,90 MM-kilpailuista 2017. Lyhyellä radalla hänen vastaavat ennätyksensä ovat 1.53,28 vuodelta 2021 ja 4.02,40 vuodelta 2013.

Lähteet
-------

1. 1 2 3 4 5 6 7  Chase Kalisz USA Swimming.  Arkistoitu 14.8.2020. Viitattu 26.7.2021. (englanniksi)
2. 1 2 3 4 5 6  Chase Kalisz FINA. Viitattu 7.12.2021. (englanniksi)
3. ↑  Swimmer Chase Kalisz wins 400-meter individual medley; U.S. picks up 5 more medals  25.7.2021. ESPN. Viitattu 26.7.2021. (englanniksi)
**Jukka Salmela** (1960 Muurame – 23. elokuuta 2014 Jyväskylä) oli suomalainen näyttelijä. Hän näytteli teatterissa ja televisiossa. Salmela tuli tunnetuksi televisiosarjasta *Pirunpelto*. Salmelan rooli *Pirunpellossa* oli sorayrittäjä Sulo K. Rastas. Hahmo oli mukana sarjassa sen alusta loppuun saakka.

Jukka Salmela näytteli televisiossa myös mm. sarjoissa *Kylmän kosketus* ja *Hovimäki*. Teatterikiinnityksiä hänellä oli mm. Tampereella Teatteri 2000:een ja Kokkolan kaupunginteatteriin. Keski-Suomessa Salmela näytteli mm. Ränssin Kievarin kesäteatterissa, J+J teatterissa, Aploodi- ja Himos-teatterissa. Äänekosken teatteriin hän ohjasi vuonna 2014 *Onnenloukun*. Hän kuoli elokuussa 2014 Jyväskylässä Keski-Suomen keskussairaalassa vaikeaan sairauteen.

Lähteet
-------

1. ↑  Kujala, Päivi: Pirunpellon "Sutkin" näyttelijä Jukka Salmela kuollut *Keskisuomalainen*.  23.8.2014.  Arkistoitu 26.8.2014. Viitattu 23.8.2014.

Aiheesta muualla
----------------

* Jukka Salmela Elonetissä
* Jukka Salmela Internet Movie Databasessa (IMDb.com  (englanniksi)

  


|  |  |  |
| --- | --- | --- |
| 

|  |  |
| --- | --- |
| Auktoriteettitunnisteet: Henkilöt Muokkaa Wikidatassa | 
* Elonet

 |

 |
**Jaume Vicent Costa Jordá** (s. 18. maaliskuuta 1988 Valencia, Espanja) on espanjalainen jalkapalloilija. Hän edustaa Espanjan Primera Divisiónissa pelaavaa Mallorcaa ja on pelipaikaltaan vasen laitapuolustaja.

Seurajoukkueura
---------------

Costa on Valencian nuorisoakatemian kasvatti. Hän pelasi ensimmäistä kertaa seuran reservijoukkueessa vuonna 2007, mutta ei koskaan onnistunut nousemaan edustusjoukkueeseen. Kaudeksi 2009–2010 Costa lainattiin Cádiziin, jossa hän pelasi ensimmäiset ottelunsa ammattilaisena.

Kesällä 2010 Costa siirtyi naapuriseura Villarrealiin, josta hänet lähetettiin seuran reservijoukkueeseen. Hän pelasi ensimmäisen ottelunsa Primera Divisiónissa 4. maaliskuuta 2012 Real Zaragozaa vastaan. Elokuussa 2013 hän teki seuran kanssa vuoteen 2017 asti ulottuvan jatkosopimuksen.

Hän teki ensimmäisen maalinsa joukkueessa 10. toukokuuta 2014 kotiottelussa Rayo Vallecanoa vastaan.

Lähteet
-------

1. ↑  Jaume Costa llega cedido al Carranza Marca. Viitattu 8.2.2015. (espanjaksi)
2. ↑  El Zaragoza tumba al Villarreal en el descuento Europa Press. Viitattu 8.2.2015. (espanjaksi)
3. ↑  El Villarreal ata a sus jóvenes promesas (Arkistoitu – Internet Archive) Terra. Viitattu 8.2.2015. (espanjaksi)
4. ↑  Villarreal back to winning ways Sky Sports. Viitattu 8.2.2015. (englanniksi)

Aiheesta muualla
----------------

* Jaume Costan tilastot BDFutbol-sivustolla (englanniksi)

Mallorca – Primera División
1 Rajković |
2 Nastasić |
3 Cufré |
4 Ruiz de Galarreta |
5 Russo |
6 Copete |
7 Muriqi |
8 Grenier |
9 Abdón |
10 Sánchez |
12 Baba |
13 Greif |
14 Rodríguez |
15 Maffeo |
16 Battaglia |
17 Kadewere |
18 Costa |
19 Lee |
20 González |
21 Raíllo |
22 Ángel |
23 Ndiaye |
24 Valjent |
29 Gayá |
31 Román |
34 Llabrés |
Valmentaja Aguirre
**Jokien kunnostus** on toimintaa, jolla pyritään muuttamaan joen tilaa paremmaksi. Jokien kunnostus keskittyy usein koskipaikkoihin, ja tavoitteena on useimmiten palauttaa kaloille suotuisat olosuhteet ennallistamalla aiemmin perattuja virtapaikkoja. Kunnostuksen jälkeisinä vuosina harjoitetaan joen hoitoa, jolloin tavoitteena on ylläpitää kunnostustöissä saavutettua hyvää tilaa.

Yleistä
-------

Tuusulanjoen kunnostaminen
Suomessa on paljon jokia, jotka kaipaavat kunnostusta. Kunnostustarvetta aiheuttavat esimerkiksi jokien perkaukset maankuivatuksen ja tulvasuojelun takia, voimatalouskäyttö, tai valuma-alueelta tuleva kuormitus, joka voi aiheuttaa jokien happamoitumista, rehevöitymistä ja umpeenkasvua, tai vedenlaadun heikkenemistä. Voimatalouskäytössä olevat joet kärsivät rantojen eroosiosta, ja vedenlaadun heikkenemisestä. Usein myös virtavesille tyypillinen eliöstö taantuu.

Peratuille joille tyypillisiä ongelmia ovat myös virtaamien säätely ja muuttuneet virtausolosuhteet, uomien syventäminen, pengertäminen ja suoristaminen. Eliöstön elinolosuhteita heikentävät joen rakenteellisen yksipuolisuuden lisäksi myös huono vedenlaatu ja usein suuret lämpötilavaihtelut.

Jokien kunnostukset perustuvat suurimmaksi osaksi eliöstön elinolojen parantamiseen ja kalastusmahdollisuuksien lisäämiseen. Joen mutkittelun lisääminen monipuolistaa uomaa ja parantaa mahdollisuuksia alkuperäisen eliöstön palautumiselle. Voimatalouskäytössä olevilla joilla voi toteuttaa erilaisia hoito- ja kunnostustoimenpiteitä, muun muassa rantojen eroosiosuojausta, pohjapatojen rakentamista ja maisemointitöitä.

Kunnostustoimenpiteissä kannattaa ottaa huomioon joen valuma-alueen tila ja hajakuormitus. Suomessa on 80% metsätalousmaata, joten metsätaloudella on suuri merkitys jokien tilaan.
Esimerkiksi taloudellisen tuen ja tiedotuksen avulla voidaan vaikuttaa hajakuormituksen vähenemiseen.

Kunnostusesimerkkejä
--------------------

Köylinjoki
* koski ja suvanto-vuorottelun palauttaminen
* kuivien uomien uudelleen käyttöönotto
* uoman kaventaminen ja syventäminen
* niemekkeiden ja karikoiden rakentaminen

Katso myös
----------

* Vesistöjen kunnostus
* Virtavesien kunnostus
* Järvien kunnostus
* Purojen kunnostus
* Pienvesien kunnostus
* Luonnonmukainen peruskuivatus

Lähteet
-------

* RiverLife, Suomen ympäristökeskus

### Viitteet

1. ↑  Vesistöjen kunnostus ja hoito Valtion ympäristöhallinto

Aiheesta muualla
----------------

CommonsCommons
Wikimedia Commonsissa on kuvia tai muita tiedostoja aiheesta **Jokien kunnostus**.
* Vesistöjen kunnostus ja hoito, Suomen ympäristökeskus
* Jokien kunnostaminen Suomessa ja muualla, Vesitalous 6/2002 (Arkistoitu – Internet Archive)
**Hr. Ms. Schorpioen** oli Alankomaiden kuninkaallisen laivaston Schorpioen-luokan monitori.

Valmistus
---------

*Pääartikkeli: Schorpioen-luokka*
Alus tilattiin Ranskasta Forges et Chantiers de la Méditerranéelta La Seyne-sur-Meristä ja sen köli laskettiin elokuussa 1867. Alus laskettiin vesille 18. tammikuuta 1868 ja se otettiin palvelukseen vielä saman vuoden lopulla 1. lokakuuta.

Palvelus
--------

Vuonna 1886 hinaaja törmäsi Den Helderin satamassa aluksen kylkeen ja *Schorpioenen* upposi saamaansa vuotoon kaksi tuntia myöhemmin. Alus saatiin kuitenkin nostettua ja kunnostettua. Vuonna 1906 alus poistettiin operatiivisista tehtävistä ja se muutettiin majoitusalukseksi. 

Toisen maailmansodan alussa saksalaiset valtasivat aluksen ja se hinattiin Saksaan, missä se palveli lähinnä varastona. Sotatoimien päätyttyä alus löytyi Hampurista vuonna 1947 ja se hinattiin Amsterdamiin ja edelleen Den Helderiin, missä se sijoitettiin naisten vapaaehtoisen asepalvelun kasarmiksi.

Vuonna 1982 palveluksesta poistamisen jälkeen yksityinen säätiö osti aluksen. Se sijoitettiin kelluvaksi museoksi Middelburgiin. Seitsemän vuotta myöhemmin täydellisen kunnostuksen jälkeen se avattiin yleisölle. Vuonna 1995 laivasto lunasti aluksen ja se sijoitettiin osaksi laivastomuseota Den Helderiin. Alus on ollut avoinna toukokuusta 2000 alkaen puolentoista vuoden kunnostuksen valmistuttua, jonka aikana se palautettiin alkuperäiseen asuunsa.

Lähteet
-------

* Gardiner, Robert (toim.): *Conway's All the World's Fighting Ships 1860–1905*. Lontoo, Englanti: Conway Maritime Press, 2002. ISBN 0-85177-133-5. (englanniksi)
* Gardiner Robert (toim.): *Conway's All the World's Fighting Ships 1906–1921*. Lontoo, Englanti: Conway Maritime Press, 1985. ISBN 0-85177-245-5. (englanniksi)

*Schorpioen*-luokan monitorit

|  |
| --- |
| *Hr. Ms. Schorpioen* - *Hr. Ms. Stier* |
| Edeltäjä: *Hr. Ms. Prins Hendrik der Nederlanden* – Seuraaja: Buffel-luokka |
**NTRNZ media Oy** on vuonna 2004 perustettu tv-tuotantoyhtiö ja markkinointitoimisto. Yrityksen perustaja ja vastaava luova johtaja on Teemu Hostikka ja toimitusjohtaja Hanna Mustonen. NTRNZ median hallitukseen kuuluu mm. suomalainen näyttelijä Peter Franzén.

NTRNZ media on tunnettu kotimaassa ja kansainvälisesti menestyneillä tuotannoillaan. Yhtiön ensimmäinen oma tuotanto Eränkävijät on voittanut neljä Kultaista Venlaa ja myyty yli 30 maahan. Sarjan kahdeksas tuotantokausi alkaa lokakuussa 2023. Sarjan kansainvälisen version Eränkävijät: Alpeilta Arktiselle kaksi kautta nähtiin Yle TV1:llä 2019 ja 2021.

NTRNZ median toinen suurmenestys on historiadokumenttisarja Vaietut arktiset sodat, joka on laajimmalle levinnyt suomalaissarja koskaan. Sarjan esitysoikeudet on myyty yli sataan maahan. Sen osti ensimmäisten joukossa The Walt Disney Company, jonka lisäksi sen ovat hankkineet mm. RTL, Al Jazeera, BBC sekä australialainen SBS.

Suomen luontoa ja taikuri Henri Kemppaisen taikuutta yhdistävä Magic in Lapland on myös yksi NTRNZ median kansainvälisesti laajimmalle levinneistä tv-sarjoista. Sarjaa esitetään miljoonayleisöille Pohjois- ja Etelä-Amerikassa.

Elokuussa 2023 ensi-iltansa MTV-kanavalla ja Katsomossa sai NTRNZ median tuottama neliosainen sarja Uskomattomat ympäristörikokset, joka esittelee Suomessa viime vuosina esiin tulleita merkittävimpiä ympäristörikoksia.

NTRNZ median markkinointityöt on palkittu kahdesti kuntamarkkinoinnin SM-kisoissa. Vuonna 2021 Pudasjärven kunnalle tehty Järjen äärellä -kampanja voitti kilpailussa hopeaa ja vuonna 2022 Oulun matkailun Pohjolan rengastie -brändi palkittiin pronssilla.

NTRNZ media on ollut Vuoden toimisto -markkinointiviestintäkilpailun finalisti 2021 ja 2022 sekä Vuoden Huiput -kilpailun shortlistalla vuonna 2023 kahdella työllä. Lisäksi yritys on palkittu Oulun kaupungin Vuoden vientiyritys 2021 -palkinnolla.

Yrityksellä on toimipisteet Oulun lisäksi Helsingissä ja Levillä ja se työllistää noin 20 henkilöä.

Tuotannot
---------

  

* Eränkävijät (2016-)
* Magic in Lapland (2019)
* Eränkävijät: Alpeilta Arktiselle (2019-2021)
* Vaietut arktiset sodat (2022)
* Uskomattomat ympäristörikokset (2023)

Palkinnot
---------

  

* Kultainen Venla (2017, 2018, 2019, 2020)
* Intermediaire-Globe Gold, World Media Festival (2022)
* Kuntamarkkinoinnin SM (hopea 2021, pronssi 2022)
* Vuoden vientiyritys 2022, Oulun kaupunki
**Laureano Eleuterio Gómez Castro** (1889–1965) oli kolumbialainen poliitikko. Hän toimi pitkään konservatiivipuolueen johtajana ja maansa presidenttinä vuosina 1950–1953. Oppositiojohtajana toisen maailmansodan aikana hän arvosteli kärkkäästi presidentti Alfonso López Pumarejon ulkopolitiikkaa ja henkilöä ja joutui siitä vankilaan, mikä laukaisi mellakoita Bogotássa.

Omalla presidenttikaudellaan Gómez totetutti tiukan oikeistolaista politiikkaa ja leikkasi edeltäjiensä luomia tasa-arvomalleja. Ammattiliitot kiellettiin, lehdistöä sensuroitiin, tuomioistuimia ohjattiin eikä oppositio päässyt kongressivaaleihin. Vuoteen 1953 mennessä valmisteltua uutta perustuslakia on kuvattu "neofasistiseksi". Vainot kohdistuivat etenkin liberaalioppositioon, joita Gomez kutsui kommunisteiksi. Hurjimmillaan sen edustajia surmattiin tuhat kuukaudessa.

Gómez antoi vuonna 1951 vallan terveyssyistä tilapäisesti varapresidentilleen, ja kun hän yritti paluuta, liberaalien, maltillisen oikeiston ja armeijan joukot syrjäyttivät hänet ja maahan tuli sotilashallitus, jonka johdossa oli Gustavo Rojas Pinilla.

Vuonna 1958 Gómez ja entinen liberaalipresidentti solmivat liiton väkivaltaisuuksien lopettamiseksi. He perustivat Kansalliseksi rintamaksi kutsutun organisaation ja sopivat vallanjaosta. Kansallinen rintama hallitsi maata vuoteen 1978 asti.

Lähteet
-------

1. ↑  The Reformist Period, 1930-1945 Colombia: A Country Study. Washington: GPO for the Library of Congress, 1988. (englanniksi)
2. 1 2  La Violencia Colombia: A Country Study. Washington: GPO for the Library of Congress, 1988. (englanniksi)
3. ↑  Colombia: History US Department of State


|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF

 |
|  |
| Kansalliset | 
* Ranska
* BnF data
* Saksa
* Israel
* Yhdysvallat
* Tšekki
* Alankomaat
* Portugali
* Vatikaani

 |
|  |
| Henkilöt | 
* Deutsche Biographie

 |
|  |
| Muut | 
* IdRef

 |

 |